62020TO0080_INF
A Törvényszék 2020. december 17‑i végzése – IM kontra EBB és EBA
(T‑80/20. sz. ügy)
„Megsemmisítés iránti kereset – Intézményi jog – Az EBA főigazgatói álláshelye – A felperes pályázatának elutasítása – Más pályázó kinevezése – Az eljáráshoz fűződő érdek hiánya – Elfogadhatatlanság”
1.
Megsemmisítés iránti kereset – Az uniós bíróság hatásköre – Valamely intézmény elleni meghagyás iránti kérelem – Megállapítási ítélet iránti kérelem – Elfogadhatatlanság
(EUMSZ 263. cikk)
(lásd: 15. pont)
2.
Megsemmisítés iránti kereset – Természetes vagy jogi személyek – Az eljáráshoz fűződő érdek – Kereset, amelyből az azt benyújtó félnek előnye származhat – Egy másik pályázó kinevezése ellen irányuló kereset – Nem kinevezhető felperes – Elfogadhatatlanság
(EUMSZ 263. cikk, negyedik bekezdés)
(lásd: 28–31. pont)
Tárgy
Az EUMSZ 263. cikkén alapuló és az EBA 2019. december 11‑i, az EBA új főigazgatójának kinevezéséről szóló határozatának megsemmisítése iránti kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék IM‑et kötelezi a költségek viselésére.